มีอาการตกขาว เป้นน้ำใส ๆ ออกมาค่ะ มีเป้นเหมือนก้อนแป้งเปียก ไม่เหนียว ยืด ไม่คันค่ะ อยากจะทราบว่า ผิดปกติรึป่าวค่ะ .....อาการคนท้องรึป่าวค่ะ ขอบค่ะ
สวัสดีค่ะ ตกขาวคือการที่มีของเหลวไหลจากช่องคลอด ซึ่งถูกขับออกมาจากต่อมผลิตเมือกที่อยู่บริเวณปากมดลูกเพื่อสร้างความชุ่มชื้นในช่องคลอดและช่วยป้องกันการติดเชื้อในช่องคลอด ตกขาวที่ปกติจะออกใสๆ หรือมีสีขาวขุ่นหรือขาวออกเหลืองเล็กน้อย ไม่มีกลิ่นเหม็นปริมาณและความเหนียวจะขึ้นอยู่กับช่วงของรอบการตกไข่โดยหากเป็นช่วงวันที่มีการตกไข่ ตกขาวมักมีปริมาณมากขึ้น ใสๆ ยืดได้ ลื่นๆ คล้ายไข่ดิบ ช่วงหลังไข่ตก มักไม่มีตกขาว แต่บางคนอาจมีตกขาวออกเหลืองเล็กน้อยได้ ส่วนในช่วงก่อนมีประจำเดือน ตกขาวมักจะเป็นสีขาวขุ่นและเหนียวข้นสำหรับตกขาวที่ผิดปกติ คือการมีสี ปริมาณ และกลิ่นที่แปลกไป เช่น สีเขียว สีเหลือง สีชมพูแดง (เกิดจากมีเลือดปน) มีกลิ่นเหม็นคาวมาก ปริมาณเยอะตลอดเวลา หรือมีอาการคันหรือแสบช่องคลอดร่วมด้วย หากมีตกขาวดังกล่าว ต้องพบแพทย์เพื่อรักษาค่ะดังนั้นหากตกขาวที่ มีอยู่ ไม่มีอาการผิดปกติดังกล่าว ก็ถือว่าเป็นตกขาวที่ปกติค่ะสำหรับอาการของการตั้งครรภ์ที่สำคัญคืออาการขาดประจำเดือน และจึงตามด้วยอาการแพ้ท้องและอาการต่างๆ ส่วนอาการมีตกขาวปริมาณมากขึ้นอาจพบได้ แต่ไม่มีลักษณะที่จำเพาะใดที่บอกได้ว่าเป็นตกขาวจากการตั้งครรภ์ การตรวจหาการตั้งครรภ์ที่แน่นอนคือการตรวจจากปัสสาวะหรือเลือดค่ะ